YOLO的練習曲

《YOLO的練習曲》係香港電視娛樂製作嘅單元劇節目，由黃曉文、陳苡臻、郭爾君、歸南茜同吳家忻主演，2021年4月5號到4月9號禮拜一到五23:00-23:30喺ViuTV播。呢個節目由同類節目《回憶備份》同《寂寞是幫兇》班底負責製作，用「女子偶像團體」做題材。而呢個節目用咗「5周年別注」名義推出，係ViuTV為慶祝開台5週年而特別製作嘅節目。

故仔背景
呢套單元劇用咗一個虛構電視台20人女子偶像組合「YOLO」做主線，講呢個組合創辦五年以嚟嘅成長歷程，分做5個單元，每個單元都同一首ViuTV相關嘅歌有關：
開台劇《瑪嘉烈與大衛系列 綠豆》主題曲《我們的》
實況處境劇《三一如三》主題曲《Taste of Love》
《全民造星》系列主題曲《前傳》
MIRROR主唱歌曲《Reflection》
姜濤主唱歌曲《蒙著嘴說愛你》

劇入面女團個名「YOLO」，意思係「You Only Live Once」。

主要演員

YOLO
郭爾君 飾演 Vivian，YOLO嘅隊長
黃曉文 飾演 Candy
吳家忻 飾演 Jeannie
陳苡臻 飾演 Jessica
歸南茜 飾演 Nancy
麥可怡  飾演 Krince
陸詩晴 飾演 Cissy
張蔓姿 飾演 Gigi
蘇凱倫 飾演 Helen
陳安榆 飾演 Cathine
連花 飾演 Nika
陳明慧 飾演 Ming Wai
李冠渝 飾演 Bella
潘杰玲 飾演 Kitling
敖可凝 飾演 Smiley
李晨嘉 飾演 Regene
王俊雅 飾演 Natalie
戴月 飾演 Kikko
李海銅 飾演 Hoi Tung
李善敏 飾演 C Man

其他演員
孫梓維 飾演 導演
李展程 飾演 YOLO排舞老師
歐鎮灝 飾演 Albert
泰倫斯 飾演 Nancy大哥
謝嘉浩 飾演 Nancy二哥
林躍翰 飾演 Nancy三哥
鍾諾言 飾演 Nancy細佬
黃劍文 飾演 佢本人
黃溢濠 飾演 Patrick
葉振弘 飾演 渣男男友
蘇致豪 飾演 Roger
林泳怡 飾演 娛樂記者
黃寶漳 飾演 ViuTV總經理

每集一覽

ViuTV：5周年別注: YOLO的練習曲

電視節目變遷

2021年ViuTV節目